Parti III.13.B - FORMOLA TA’ INFORMAZZJONI SUPPLIMENTARI DWAR L-GĦAJNUNA OPERATORJA LILL-AJRUPORTI

*Huwa rakkomandat li din il-formola ta' informazzjoni supplimentari timtela, flimkien mal-formola ta' “Informazzjoni ġenerali”, għan-notifika ta' kull għajnuna għall-ġestjoni individwali koperta mil-Linji Gwida dwar l-Għajnuna mill-Istat għall-ajruporti u l-linji tal-ajru*[[1]](#footnote-1)*.*

1. Informazzjoni addizzjonali dwar il-benefiċjarju u l-attivitajiet tiegħu

*Huwa rakkomandat li din il-formola ta' informazzjoni supplimentari timtela, flimkien mal-formola ta' “Informazzjoni ġenerali”, għan-notifika ta' kull għajnuna għall-ġestjoni individwali koperta mil-Linji Gwida dwar l-Għajnuna mill-Istat għall-ajruporti u l-linji tal-ajru*[[2]](#footnote-2)*.*

1.1. Benefiċjarju

1.1.1. L-għajnuna tingħata direttament lill-operatur tal-ajruport?

Iva  Le

1.1.2. Jekk it-tweġiba għall-punt 1.1.1 hija “le” iddeskrivi, jekk applikabbli, (i) l-entità(jiet) legali li tirċievi/jirċievu l-għajnuna, u (ii) responsabbli għat-trasferiment tal-għajnuna bħala intermedjarju/intermedjarji lill-ajruport li jipprovdi s-servizzi eliġibbli għall-għajnuna.

1.1.3. Jekk it-tweġiba għall-punt 1.1.1 hija “le”, spjega kif l-awtoritajiet jiżguraw li ma jingħata l-ebda vantaġġ fil-livelli intermedjarji.

1.1.4. Il-benefiċjarju tal-għajnuna huwa sid l-ajruport ukoll?

Iva  Le

1.1.5. Jekk it-tweġiba għall-punt 1.1.4 hija "le": speċifika min hu sid l-ajruport u ddeskrivi l-istruttura tas-sjieda.

1.1.6. Fil-każ ta' għajnuna individwali, iddeskrivi r-relazzjonijiet legali, organizzazzjonali u finanzjarji bejn il-benefiċjarju tal-għajnuna u (i) l-impriżi li magħhom jifforma parti minn grupp ta' impriżi; (ii) is-sussidjarji tagħha; (iii) kull intrapriża assoċjata oħra, inklużi impriżi konġunti.

Fil-każ ta' skemi ta' għajnuna, iddeskrivi l-metodu li bih l-awtorità li tagħti l-għajnuna se tivvaluta r-relazzjonijiet legali, organizzazzjonali u finanzjarji msemmijin fil-punti 1.1.1 sa 1.1.5.

1.2. Informazzjoni ġenerali dwar l-operatur tal-ajruport

1.2.1. Fejn l-ajruport jew l-ajruporti jintużaw mill-forzi armati nazzjonali, il-korp tal-pulizija, servizzi ta' salvataġġ tal-ajru mhux ekonomiċi, jew kull servizz ieħor tal-ajru ta' għamla mhux ekonomika, speċifika (a) l-għamla tas-servizz(i); u (b) ir-rata ta' użu tal-kapaċità tal-ajruport (eż. użu tar-runway u faċilitajiet oħrajn tal-ajruport, mogħti bħala perċentwal taċ-ċaqliq annwali tal-inġenji tal-ajru).

1.2.2. Ipprovdi d-data li ġejja dwar it-traffiku tal-passiġġieri tal-ajruport(i) li jirċievi/u l-għajnuna:

(a) Ajruporti b'esperjenza ta' iktar minn sentejn finanzjarji ta' traffiku tal-passiġġieri kummerċjali: traffiku annwali medju tal-passiġġieri matul is-sentejn finanzjarji ta' qabel is-sena li fiha hija notifikata l-għajnuna jew li fiha ngħatat.

(b) Ajruporti b'esperjenza ta' inqas minn sentejn finanzjarji ta' traffiku tal-passiġġieri kummerċjali: traffiku annwali medju tal-passiġġieri previst matul is-sentejn finanzjarji wara l-bidu tal-operat tal-flussi tat-traffiku tal-ajru tal-passiġġieri kummerċjali.

Ipprovdi d-data fil-forma ta' tabella, kif ġej: [ikkupjat mill-paġna 188, il-punt 2.2.3]

|  |  |
| --- | --- |
| **Sena** | **Numru totali ta' passiġġieri** |
|  |  |
|  |  |

In-numri ta' passiġġieri jridu jingħaddu "f'direzzjoni waħda" u għal kull rotta individwali. Pereżempju: passiġġier li jtir lejn l-ajruport u lura jgħodd darbtejn. Jekk l-ajruport huwa parti minn grupp ta' ajruporti, id-data dwar it-traffiku tal-passiġġieri trid tkun stabbilita fuq il-bażi ta' kull ajruport individwali.

1.2.3. Fil-każ ta' għajnuna għall-ġestjoni individwali: jekk jogħġbok ipprovdi l-pjan ta’ negozju li l-benefiċjarju implimenta fil-perjodu 2009–2013, u li beħsiebu jimplimenta sal-4 ta’ April 2027. Jekk jogħġbok iddeskrivi s-suppożizzjonijiet sottostanti għal dawk il-pjanijiet ta’ tan-negozju.

Il-pjan ta’ negozju għanju jkollu informazzjoni dwar it-traffiku u l-previżjonijiet tat-traffiku l-ispejjeż u l-previżjonijiet tal-ispejjeż; data finanzjarja u previżjonijiet finanzjarji fir-rigward tal-livell ta’ profittabbiltà u l-flussi tal-flus (b’referenza għall-metodoloġiji li huma użati b’mod ċar mill-ajruport, eż. bl-użu ta’ metodi għall-evalwazzjoni tal-valur preżenti nett ta’ investiment (VPN), ir-rata interna ta’ redditu (IRR), u r-redditu medju fuq il-kapital użat (ROCE). Il-pjan ta’ negozju jrid ikun ipprovdut f’format excel inklużi spjegazzjonijiet tal-formuli sottostanti kollha.

Fil-każ ta’ skemi ta’ għajnuna, speċifika fid-dettall (a) il-kriterji formali u materjali li magħhom iridu jikkonformaw il-pjanijiet ta’ negozju tal-ajruporti eliġibbli; (b) il-metodu li l-awtoritajiet nazzjonali se jużaw biex jivvalutaw il-pjanijiet ta' negozju.

1.2.4. Fil-każ ta' għajnuna għall-ġestjoni individwali, ipprovdi ħarsa ġenerali fil-qosor lejn it-telf operatorju[[3]](#footnote-3) li ġarrab il-benefiċjarju fil-perjodu 2009–2013, kif ukoll lejn it-telf mill-ġestjoni previst fil-perjodu li baqa’ sal-4 ta' April 2027. Ipprovdi d-data fil-forma ta' tabella, imqassma kif ġej:

|  |  |  |  |  |
| --- | --- | --- | --- | --- |
| Dħul |  |  |  |  |
| … |  |  |  |  |
| Spejjeż operatorji |  |  |  |  |
| … |  |  |  |  |
| Oħrajn |  |  |  |  |
| … |  |  |  |  |
| Riżultati operatorji |  |  |  |  |

Fil-każ ta' skemi ta' għajnuna, speċifika l-metodu li se jużaw l-awtoritajiet biex jistabbilixxu t-telf operatorju ta' ajruporti eliġibbli.

1.2.5. Fil-każ ta' għajnuna għall-ġestjoni individwali, jekk jogħġbok ipprovdi kopji tar-rapproti finanzjarji tal-ajruporti[[4]](#footnote-4) eliġibbli għall-ħames snin ta' qabel is-sena li fiha ssir l-applikazzjoni għall-għajnuna għall-ġestjoni.

Fil-każ ta' skemi ta' għajnuna, ħu impenn li tinkludi r-rapporti finanzjarji deskritti hawn fuq fil-valutazzjoni tal-għajnuna individwali.

1.2.6. Fil-każ ta' skemi ta' għajnuna, ħu impenn li tinkludi r-rapporti finanzjarji deskritti hawn fuq fil-valutazzjoni tal-għajnuna individwali.

1.3. Attivitajiet tas-servizzi tal-ajruport

1.3.1. Speċifika s-servizzi tal-ajruport eliġibbli[[5]](#footnote-5) u l-kategoriji ta' spejjeż ta’ ġestjoni eliġibbli[[6]](#footnote-6) fir-rigward tal-forniment ta' dawk is-servizzi.

1.4. Attivitajiet li jaqgħu fl-ambitu tal-mandat tal-politika pubblika

1.4.1. L-għajnuna għall-ġestjoni tkopri attivitajiet li jaqgħu taħt ir-responsabbiltà tal-Istat fl-eżerċizzju tas-setgħat uffiċjali tiegħu bħala awtorità pubblika (pereżempju kontroll tat-traffiku tal-ajru, pulizija, dwana, tifi tan-nar, attivitajiet meħtieġa għas-salvagwardja tal-avjazzjoni ċivili kontra atti ta' xkiel illegali)? Spejjeż ta’ ġestjoni marbutin mal-infrastruttura u t-tagħmir meħtieġa sabiex jitwettqu dawk l-attivitajiet ġeneralment jitqiesu li huma ta' għamla mhux ekonomika u b'hekk ma jaqgħux taħt il-kamp ta' applikazzjoni tar-regoli dwar l-għajnuna mill-Istat.

Iva  Le

1.4.2. Ipprovdi l-istrument nazzjonali, reġjonali jew kwalunkwe strument ieħor rilevanti dwar il-kunċett ta' attivitajiet fil-mandat tal-politika pubblika u l-finanzjament tagħhom. Fin-nuqqas ta' kwalunkwe strument legali bħal dan, iċċara kif dawk l-attivitajiet normalment jiġu ffinanzajti mill-awtoritajiet rilevanti.

1.4.3. Ipprovdi evidenza li turi li l-finanzjament pubbliku tal-attivitajiet mhux ekonomiċi ma jwassalx għal diskriminazzjoni żejda bejn l-ajruporti. Tirriżulta diskriminazzjoni f'sitwazzjonijiet li fihom, skont l-ordinament ġuridiku rilevanti, l-ajruporti ċivili normalment ikollhom iġarrbu ċerti spejjeż inerenti għall-attivitajiet mhux ekonomiċi tagħhom, filwaqt li ċerti ajruporit ċivili ma jkollhomx iġarrbu dawk l-ispejjeż. Speċifika l-materjal u l-applikabbiltà territorjali tar-regoli nazzjonali applikabbli għall-finanzjament ta' attivitajiet mhux ekonomiċi tal-ajruporti u, jekk applikabli, il-livell ta' kompetenzi reġjonali f'dik il-kwistjoni.

1.4.4. Filwaqt li ssostni l-argument bl-evidenza rilevanti, ikkonferma li l-kumpens tal-ispejjeż imġarrbin b'rabta mal-attivitajiet mhux ekonomiċi se jkun strettament limitat għal dawk l-ispejjeż, u li kull sussidjar reċiproku tal-attivitajiet ekonomiċi permezz ta' dak il-kumpens huwa eskluż b'mod effettiv.

1.4.5. Ikkonferma li l-ajruport se jkollu sistema ta' kontabilità separata għall-ispejjeż marbuta mal-attivitajiet ekonomiċi u dawk mhux ekonomiċi.

2. Valutazzjoni tal-kompatibilità tal-miżura

2.1. L-għajnuna ngħatat qabel l-4 ta’ April 2014?

Iva  Le

2.2. Il-kontribut lejn mira ta’ interess komuni definit sew

2.2.1. L-għajnuna għall-ġestjoni:

(a)  Iżżid il-mobilità taċ-ċittadini tal-Unjoni u l-konnettività tar-reġjuni billi tistabbilixxi punti ta' aċċess għal titjiriet fl-Unjoni?

(b)  Tikkumbatti l-konġestjoni tat-traffiku tal-ajru f'ajruporti ċentrali ewlenin tal-Unjoni?

(c)  Tħaffef l-iżvilupp reġjonali?

Speċifika kif l-għajnuna għall-ġestjoni: tikkontribwixxi għall-mira/i magħżul(in).

2.2.2. Il-miżura notifikata tikkonċerna l-operatur ta' ajruport ġdid?

Iva  Le

2.2.3. Fil-każ ta' għajnuna għall-ġestjoni individwali: L-ajruport benefiċjarju jinsab fl-istess żona ta' lħuq[[7]](#footnote-7) ta' ajruport ieħor b’kapaċità disponibbli?

Iva  Le

2.2.4. Fil-każ ta' għajnuna għall-ġestjoni individwali: Jekk it-tweġiba għall-punt 2.2.3 hija iva, speċifika d-daqs u l-forma taż-żona ta’ lħuq. Ipprovdi informazzjoni, li tidentifika l-effett probabbli fuq it-traffiku tal-ajruport l-ieħor li jinsab fiż-żona ta' lħuq. Din l-informazzjoni għandha tkun parti mill-pjan ta' negozju tal-ajruport benefiċjarju u għandha tkun ibbażata fuq previżjonijiet solidi ta' traffiku tal-passiġġieri u tal-merkanzija.

Fil-każ ta' skemi tal-għajnuna: Jekk jogħġbok (a) ikkonferma li l-awtoritajiet huma impenjati sabiex jivvalutaw l-effett probabbli fuq it-traffiku ta' kull ajruport ieħor li jinsab fiż-żona ta' lħuq bħala ajruport eliġibbli fuq il-bażi tal-informazzjoni li hija parti mill-pjan ta’ negozju tal-ajruport benefiċjarju u li hija bbażata fuq previżjonijiet attendibbli dwar it-traffiku tal-passiġġieri u l-merkanzija; (b) spjega l-metodu u l-kriterji li l-awtoritajiet nazzjonali se jużaw biex jivvalutaw l-effett probabbli fuq it-traffiku ta' dak l-ajruport l-ieħor jew dawk l-ajruporti l-oħra.

2.3. Ħtieġa għal intervent mill-Istat

2.3.1. Ikkonferma li t-traffiku annwali tal-ajruport(i) eliġibbli ma jaqbiżx iktar minn 3 miljun passiġġier (ara wkoll il-mistoqsija 1.2.2).

2.4. L-adegwatezza tal-miżura

2.4.1. Uri li l-għajnuna inkwistjoni hija xierqa sabiex tinkiseb il-mira maħsuba jew jiġu solvuti l-problemi li huma maħsuba li jiġu indirizzati. B'mod partikolari, spjega kif l-awtoritajiet stabbilixxew li ma tistax tinkiseb l-istess mira, jew li l-istess problema ma tistax tissolva, permezz ta' politika jew strumenti ta' għajnuna inqas distorsivi. Pereżempju, jekk l-għajnuna tingħata f'forom li jipprovdu vantaġġ pekunarju dirett[[8]](#footnote-8), uri għaliex forom potenzjalment inqas distorsivi ta' għajnuna bħal self bil-quddiem li jitħallas lura jew forom ta' għajnuna bbażati fuq strumenti ta' dejn jew ta' ekwità[[9]](#footnote-9) mhumiex adegwati:

2.4.2. Fil-każ ta' għajnuna għall-ġestjoni individwali: L-ammont tal-għajnuna ġie stabbilit ex‑ante bħala somma fissa li tkopri d-diskrepanza tal-likwidità operatorja mistennija ddeterminata abbażi tal-pjan ta’ direzzjoni tan-negozju tal-benefiċjarju?

Iva  Le

Jekk iva, ipprovdi l-informazzjoni rilevanti fil-pjan ta' negozju.

2.4.3. Fil-każ ta' skemi tal-għajnuna: l-ammont tal-għajnuna f’kull każ individwali se jiġi stabbilit ex ante bħala somma fissa li tkopri d-diskrepanza tal-likwidità ta’ ġestjoni mistennija ddeterminata abbażi tal-pjan ta’ direzzjoni tan-negozju tal-benefiċjarju?

Iva  Le

Jekk iva, il-benefiċjajru jenħtieġlu jipprovdi l-informazzjoni rilevanti fil-pjan ta’ negozju.

2.4.4. Jekk it-tweġiba għall-punti Nru 2.4.2 u 2.4.3 hija "le", speċifika: (a) il-grad ta' inċertezza tal-previżjonijiet tal-kostijiet u d-dħul, (b) kwalunkwe nuqqas ta' qbil fl-informazzjoni li mhux iħalli lill-awtoriatjiet nazzjonali jikkalkolaw l-ammont tal-għajnuna ex ante fuq il-bażi ta' pjan ta' negozju.

2.4.5. Jekk it-tweġiba għall-punti 2.4.2 u 2.4.3 hija “le”, ikkonferma li l-ammont massimu ta' għajnuna għall-ġestjoni kompatibbli kienet/se tkun stabbilita skont il-mudell ibbazat fuq il-medja tad-diskrepanzi tal-likwidità ta’ ġestjoni[[10]](#footnote-10) matul il-ħames snin mill-2009 sal-2013.

2.4.6. Ikkonferma li l-ammont tal-għajnuna għall-ġestjoni mhux se jiżdied ex post.

Iva  Le

2.4.7. Jekk it-tweġiba għall-mistoqsija ta' hawn fuq hija “le”, spjega għaliex fil-fehma tiegħek il-possibbiltà ta' żieda ex post ma tnaqqasx l-inċentivi għall-ġestjoni effiċjenti tal-ajruport.

2.5. Effett ta’ inċentiv u l-proporzjonalità tal-għajnuna

2.5.1. Fil-każ ta' għajnuna għall-ġestjoni individwali, iddeskrivi għaliex teżisti l-probabbiltà li fin-nuqqas tal-għajnuna, il-livell ta' attività ekonomika tal-ajruport ikkonċernat jonqos b'mod sinifikanti. Ipprovdi l-informazzjoni meħtieġa fuq il-bażi tal-pjan ta' negozju (ara wkoll il-punt 1.2.3), billi tqabbel il-livelli tal-attività maħsuba bl-għajnuna u mingħajr l-għajnuna (ix-xenarju kontrafattwali), filwaqt li titqies il-possibbiltà li jkun hemm għajnuna għall-investiment u l-livell ta' traffiku.

Fil-każ ta' skemi ta' għajnuna, iddeskrivi l-metodu applikat mill-awtorità li tagħti l-għajnuna sabiex tivvaluta l-pjanijiet ta’ negozju kif ukoll il-probabbiltà li fin-nuqqas tal-għajnuna, il-livell ta' attività ekonomika tal-ajruport ikkonċernat jonqos b'mod sinifikanti, filwaqt li titqies il-possibbiltà li jkun hemm għajnuna għall-investiment u l-livell ta' traffiku.

2.5.2. Fil-każ ta' għajnuna għall-ġestjoni individwali, uri li l-pjan ta’ negozju tal-ajruport se jwassal biex l-ispejjeż ta’ ġestjoni jiġu koperti kollha sal-4 ta' April 2027. Speċifika l-parametri ewlenin rilevanti tal-pjan ta’ negozju.

Fil-każ ta' skemi ta' għajnuna, ikkonferma li l-awtorità li tagħti l-għajnuna se tagħti l-għajnuna għall-ġestjoni individwali biss jekk tkun ikkonkludiet li l-pjan ta’ negozju tal-ajruport benefiċjarju se jwassal biex l-ispejjeż ta’ ġestjoni jiġu koperti kollha sal-4 ta' April 2027. Speċifika liema parametri ewlenin tal-pjan ta’ negozju se jiġu vvalutati mill-awtoritajiet li jagħtu l-għajnuna sabiex jaslu għal dik il-konklużjoni f'kull każ.

2.5.3. Jekk jogħġbok indika:

Fil-każ ta' għajnuna għall-ġestjoni individwali: Id-diskrepanza tal-likwidità inizjali tal-ajruport benefiċjarju tul 13-il sena, filwaqt li tibda bil-kopertura tal-ispejjeż ta’ ġestjoni fl-4 ta' April 2014 fil-bidu tal-perjodu tranżitorju u tilħaq l-ilħuq tal-kopertura sħiħa tal-ispejjeż ta’ ġestjoni sal-4 ta' April 2027, fi tmiem il-perjodu tranżitorju.

Fil-każ ta' skemi tal-għajnuna: ħu impenn li (a) id-diskrepanza tal-likwidità tal-ajruporti eliġibbli se tiġi stabbilita permezz tal-metodu msemmi fil-punt 2.5.2; (b) l-ajruporti eliġibbli jridu juru li se jilħqu l-kopertura sħiħa tal-kostijiet ta’ ġestjoni sal-4 ta' April 2027.

* L-ammont massimu permissibbli tal-għajnuna:

* Il-perċentwal tad-diskrepanza tal-finanzjament se jkun kopert mill-għajnuna ta’ ġestjoni:

* Il-perjodu li matulu se tingħata l-għajnuna għall-ġestjoni:

2.6. L-evitar ta’ effetti negattivi fuq il-kompetizzjoni u l-kummerċ

2.6.1. Jekk jogħġbok uri li l-ajruporti kollha li jinsabu fl-istess żona ta' lħuq bħall-ajruport jew ajruporti eliġibbli se jkunu jistgħu jkopru kompletament l-ispejjeż ta’ ġestjoni sal-4 ta' April 2027.

2.6.2. Ikkonferma li l-ajruport, inklużi l-infrastruttura u t-tagħmir kollha kemm huma li għalihom tingħata l-għajnuna għall-investiment, se jkun miftuħ għall-utenti potenzjali kollha u mhux iddedikat għal utent speċifiku wieħed.

Iva  Le

2.6.3. Ikkonferma liema huma d-dispożizzjonijiet li permezz tagħhom ikun żgurat li l-kapaċita tal-ajruport se titqassam bejn l-utenti fuq il-bażi ta' kriterji rilevanti, oġġettivi, trasparenti u mhux diskriminatorji.

1. Il-Linji Gwida dwar l-għajnuna mill-Istat għall-ajruporti u l-linji tal-ajru (ĠU C 99, 4.4.2014, p. 3) [↑](#footnote-ref-1)
2. Il-Linji Gwida dwar l-għajnuna mill-Istat għall-ajruporti u l-linji tal-ajru (ĠU C 99, 4.4.2014, p. 3) [↑](#footnote-ref-2)
3. “Diskrepanza tal-likwidità ta’ ġestjoni” tfisser it-telf mill-ġestjoni ta' ajruport matul il-perjodu relevanti, skontat għall-valur kurrenti tagħhom bl-użu tal-ispiża kapitali, jiġifieri n-nuqqas (f'termini tal-valur preżenti nett) bejn id-dħul tal-ajruport u l-spejjeż ta' ġestjoni tal-ajruport. [↑](#footnote-ref-3)
4. Il-karta bilanċjali, ir-rapport tal-introjtu, id-dikjarazzjoni tal-kontabilist ikkwalifikat jew id-ditta tal-awditjar. [↑](#footnote-ref-4)
5. Is-servizzi pprovduti minn ajruport jew xi waħda mis-sussidjarji tiegħu, sabiex tiġi żgurata l-ġestjoni tal-inġenji tal-ajru, mill-inżul sat-tlugħ, u tal-passiġġieri u l-merkanzija, sabiex il-linji tal-ajru jkunu jistgħu jipprovdu servizzi ta' trasport bl-ajru, inkluż il-forniment ta' servizzi ta’ ground handling u l-forniment ta' infrastruttura ċentralizzata tal-ground handling. [↑](#footnote-ref-5)
6. L-ispejjeż sottostanti ta' ajruport fir-rigward tal-forniment ta' servizzi tal-ajruport, inklużi l-kategoriji ta' spejjeż bħall-ispiża tal-persunal, is-servizzi kuntrattati, il-komunikazzjonijiet, l-iskart, l-enerġija, il-manutenzjoni, il-kirja u l-amministrazzjoni, iżda esklużi l-ispejjeż kapitali, l-appoġġ tal-kummerċjalizzazzjoni jew kull inċentiv ieħor mogħti lil-linji tal-ajru mill-ajruport, u spejjeż li jaqgħu fl-ambitu ta' mandat tal-politika pubblika. [↑](#footnote-ref-6)
7. “Żona ta’ lħuq ta’ ajruport” tfisser periferija tas-suq ġeografiku li normalment tkun stabbilita għal madwar 100 kilometru jew madwar 60 minuta vvjaġġar bil-karozza, karozza tal-linja, ferrovija jew ferrovija b’veloċità għolja; madankollu, iż-żona ta' lħuq ta' ajruport partikolari tista’ tkun differenti u jeħtieġ li tqis l-ispeċifiċitajiet ta’ kull ajruport partikolari. Id-daqs u l-forma taż-żona ta’ lħuq tvarja minn ajruport għal ieħor, u tiddependi fuq diversi karatteristiċi tal-ajruport, inklużi l-mudell tan-negozju tiegħu, il-post u d-destinazzjonijiet li jaqdi. [↑](#footnote-ref-7)
8. Pereżempju, għotjiet diretti, eżenzjonijiet jew tnaqqis tat-taxxi, sigurtà soċjali jew imposti obbligatorji oħrajn, jew il-provvista ta’ art, prodotti jew servizzi bi prezzijiet favorevoli, eċċ. [↑](#footnote-ref-8)
9. Pereżempju, selfiet b'rati baxxi tal-imgħax jew tnaqqisiet tal-imgħax, garanziji tal-istat, ix-xiri ta' parteċipazzjoni azzjonarja jew il-forniment b'modi oħra ta' kapital b'termini vantaġġużi. [↑](#footnote-ref-9)
10. “Diskrepanza tal-likwidità ta’ ġestjoni” tfisser it-telf mill-ġestjoni ta' ajruport matul il-perjodu relevanti, skontat għall-valur kurrenti tagħhom bl-użu tal-ispiża kapitali, jiġifieri n-nuqqas (f'termini tal-valur preżenti nett) bejn id-dħul tal-ajruport u l-spejjeż ta' ġestjoni tal-ajruport. [↑](#footnote-ref-10)