III.13.B. rész - KIEGÉSZÍTŐ ADATLAP A REPÜLŐTEREKNEK NYÚJTOTT MŰKÖDÉSI TÁMOGATÁSHOZ

*A repülőtereknek és a légitársaságoknak nyújtott állami támogatásról szóló iránymutatás*[[1]](#footnote-1) *hatálya alá tartozó egyedi működési támogatás bejelentésekor az „Általános információ” elnevezésű formanyomtatvány mellett ajánlott kitölteni ezt a kiegészítő adatlapot.*

1. A kedvezményezettre és a tevékenységeire vonatkozó kiegészítő információk

*A repülőtereknek és a légitársaságoknak nyújtott állami támogatásról szóló iránymutatás*[[2]](#footnote-2) *hatálya alá tartozó egyedi működési támogatás bejelentésekor az „Általános információ” elnevezésű formanyomtatvány mellett ajánlott kitölteni ezt a kiegészítő adatlapot.*

1.1. Kedvezményezett

1.1.1. A támogatást közvetlenül a repülőtér üzemeltetőjének nyújtják-e?

Igen  Nem

1.1.2. Ha az 1.1.1. pontban nemmel válaszolt, kérjük, adott esetben ismertesse i. a támogatásban részesülő jogalany(oka)t, valamint ii. a támogatható szolgáltatásokat nyújtó repülőtér számára a támogatás közvetítőként történő átruházásáért felelős jogalany(oka)t.:

1.1.3. Ha az 1.1.1. pontban nemmel válaszolt, kérjük, fejtse ki, hogy a hatóságok hogyan biztosítják, hogy a közbenső szintek ne részesüljenek előnyben:

1.1.4. A támogatás kedvezményezettje a repülőtér tulajdonosa is?

Igen  Nem

1.1.5. Ha az 1.1.4. pontban nemmel válaszolt: kérjük, nevezze meg a repülőtér jelenlegi/jövőbeli tulajdonosát, és ismertesse a tulajdonosi szerkezetet.

1.1.6. Egyedi támogatás esetén kérjük, ismertesse a támogatás kedvezményezettje, valamint i. a vállalkozáscsoportjának vállalkozásai; ii. a leányvállalatai; iii. bármely egyéb kapcsolt vállalkozás, többek között közös vállalkozás közötti jogi, szervezeti és pénzügyi kapcsolatokat.

Támogatási program esetén kérjük, ismertesse azt a módszert, amely szerint a támogatást nyújtó hatóság értékelni fogja az 1.1.1–1.1.5. pontban említett jogi, szervezeti és pénzügyi kapcsolatokat:

1.2. A repülőtér üzemeltetőjére vonatkozó általános információk

1.2.1. Amennyiben a repülőteret vagy repülőtereket a nemzeti fegyveres erő, a rendőrség, nem gazdasági jellegű légimentő-szolgálatok, vagy egyéb, nem gazdasági jellegű légi szolgálatok használják, kérjük, ismertesse a) a szolgálat(ok) jellegét és b) a repülőtéri kapacitás általuk történő használatának mértékét (például a kifutópályáknak és más repülőtéri létesítményeknek az éves légijármű-mozgás százalékos arányaként kifejezett használatát).

1.2.2. Kérjük, adja meg a támogatásban részesülő repülőtér (repülőterek) alábbi utasforgalmi adatait:

(a) A több mint két pénzügyi év óta kereskedelmi légi utasszállítást bonyolító repülőterek esetében: a támogatás bejelentését vagy tényleges nyújtását megelőző két pénzügyi év folyamán bonyolított átlagos éves utasforgalom.

(b) A kevesebb mint két pénzügyi év óta kereskedelmi légi utasszállítást bonyolító repülőterek esetében: a kereskedelmi légi utasszállítás megkezdését követő két pénzügyi évre előre jelzett átlagos éves utasforgalom.

Kérjük, hogy az adatokat táblázat formájában adja meg a következők szerint: [a 188. oldalon található 2.2.3. pont másolata]

|  |  |
| --- | --- |
| **Tárgyév** | **Összes utasszám** |
|  |  |
|  |  |

Az utasszámok egy útra és az egyes útvonalakra számítandók. Például: az adott repülőtérre utazó, majd onnan visszatérő utas kétszer számítandó. Ha egy repülőtér repülőterek csoportjának tagja, az utasforgalomra vonatkozó adatokat az egyes repülőterekre vonatkozóan kell megállapítani.

1.2.3. Egyedi működési támogatás esetén: kérjük, nyújtsa be a kedvezményezett által a 2009–2013 közötti időszakban végrehajtott és 2027. április 4-ig végrehajtani kívánt üzleti tervet. Kérjük, ismertesse az üzleti tervek alapjául szolgáló feltételezéseket.

Az üzleti tervnek tartalmaznia kell a forgalomra és a forgalom-előrejelzésekre; a költségekre és a költség-előrejelzésekre; a nyereségesség és a pénzforgalom szintjéhez kapcsolódó pénzügyi adatokra és pénzügyi előrejelzésekre vonatkozó információkat (a repülőtér által bizonyíthatóan használt módszertanokra, például a beruházás nettó jelenértékének, belső megtérülési rátájának és a befektetett tőke átlagos megtérülésének (ROCE) értékelésére használt módszerekre hivatkozással). Az üzleti tervet Excel-formátumban kell elkészíteni valamennyi alapul szolgáló képlet kifejtésével együtt.

Támogatási program esetén, kérjük, részletezze a) a támogatható repülőterek üzleti tervei által teljesítendő formai és anyagi feltételeket; b) a nemzeti hatóságok által az üzleti tervek értékelésére alkalmazandó módszert.

1.2.4. Egyedi működési támogatás esetén kérjük, közöljön összefoglaló áttekintést a kedvezményezett 2009–2013 közötti működési veszteségéről[[3]](#footnote-3), valamint a 2027. április 4-ig tartó időszak előre jelzett működési veszteségéről. Kérjük, hogy az adatokat az alábbi felépítésű táblázat formájában adja meg:

|  |  |  |  |  |
| --- | --- | --- | --- | --- |
| Bevételek |  |  |  |  |
| … |  |  |  |  |
| Működési költségek |  |  |  |  |
| … |  |  |  |  |
| Egyéb |  |  |  |  |
| … |  |  |  |  |
| Üzleti eredmények |  |  |  |  |

Támogatási program esetén kérjük, részletezze a hatóságok által a támogatható repülőterek működési veszteségének megállapítására alkalmazandó módszert.

1.2.5. Egyedi működési támogatás esetén kérjük, hogy a működési támogatás igénylését megelőző 5 évre vonatkozóan nyújtson be másolatot a támogatható repülőterek pénzügyi beszámolóiról[[4]](#footnote-4).

Támogatási program esetén kérjük, vállaljon kötelezettséget arra, hogy a fent ismertetett pénzügyi beszámolókat figyelembe veszi az egyedi támogatás értékelésekor:

1.2.6. Kérjük, részletezze a túlkompenzáció elkerülése és a többletösszegek kedvezményezettel való visszafizettetése érdekében hozott rendelkezéseket:

1.3. Repülőtéri szolgáltatási tevékenységek

1.3.1. Kérjük, e szolgáltatások nyújtása tekintetében részletezze a támogatható repülőtéri szolgáltatásokat[[5]](#footnote-5) és az elszámolható működési költségek[[6]](#footnote-6) kategóriáit.

1.4. Közfeladatok ellátása keretébe tartozó tevékenységek

1.4.1. A működési támogatás kiterjed-e az állam közhatalmi jogosítványainak gyakorlása során a hatáskörébe tartozó tevékenységekre (például a légiforgalom-irányításra, a rendészeti, vámügyi, tűzoltói tevékenységekre, a polgári légi közlekedés jogellenes cselekményekkel szembeni védelmét szolgáló tevékenységekre)? Az e tevékenységek végrehajtásához kapcsolódó infrastruktúrát és felszereléseket érintő működési költségek általában nem gazdasági jellegűnek minősülnek, és így nem tartoznak az állami támogatási szabályok hatálya alá.

Igen  Nem

1.4.2. Kérjük, nevezze meg a közfeladatok ellátásának keretébe tartozó tevékenységek fogalmára és a finanszírozásukra vonatkozó nemzeti, regionális vagy bármely egyéb jogi eszközt. Ilyen jogi eszköz hiányában kérjük, tegye egyértelművé, hogy az érintett hatóságok általában hogyan finanszírozzák ezeket a tevékenységeket:

1.4.3. Kérjük, szolgáltasson azt igazoló bizonyítékot, hogy a nem gazdasági tevékenységek közfinanszírozása nem vezet a repülőterek közötti jogtalan hátrányos megkülönböztetéshez. Hátrányos megkülönböztetés olyan esetekben merül fel, amikor a releváns jogrend értelmében a polgári repülőtereknek rendes körülmények között viselniük kell bizonyos, a nem gazdasági tevékenységeikhez szervesen kapcsolódó költségeket, míg bizonyos polgári repülőtereknek nem kell fedezniük ilyen költségeket. Kérjük, pontosítsa a repülőterek nem gazdasági tevékenységeinek finanszírozására alkalmazandó nemzeti szabályok tárgyi és területi hatályát, valamint adott esetben a kapcsolódó regionális hatáskörök szintjét:

1.4.4. Kérjük, megfelelő bizonyítékokkal alátámasztva erősítse meg, hogy a nem gazdasági tevékenységekkel kapcsolatban felmerült költségek ellentételezése szigorúan ezekre a költségekre fog korlátozódni, és hogy a gazdasági tevékenységek ellentételezés útján történő kereszttámogatása ténylegesen kizárt:

1.4.5. Kérjük, erősítse meg, hogy a repülőtér külön költségelszámolást fog vezetni a gazdasági és a nem gazdasági tevékenységek vonatkozásában:

2. Az intézkedés összeegyeztethetőségének értékelése

2.1. A támogatást 2014. április 4. előtt nyújtották-e?

Igen  Nem

2.2. Jól meghatározott közös érdekű célkitűzéshez való hozzájárulás

2.2.1. A működési támogatás:

(a)  fokozza-e az uniós polgárok mobilitását, és az Unión belüli járatok hozzáférési pontjainak létrehozása által javítja a régiók összeköttetését?

(b)  enyhíti-e a legfontosabb uniós légi csomópontokon kialakuló légiforgalmi torlódásokat?

(c)  elősegíti-e a regionális fejlődést?

Kérjük, részletezze, hogy a működési támogatás hogyan járul hozzá a választott célkitűzés(ek)hez:

2.2.2. A bejelentett intézkedés új repülőtér üzemeltetőjére vonatkozik-e?

Igen  Nem

2.2.3. Egyedi működési támogatás esetén: a kedvezményezett repülőtér ugyanabban a vonzáskörzetben[[7]](#footnote-7) található-e, mint egy másik, kihasználatlan kapacitású repülőtér?

Igen  Nem

2.2.4. Egyedi működési támogatás esetén: ha a 2.2.3. pontban igennel válaszolt: kérjük, határozza meg a vonzáskörzet méretét és alakját. Kérjük, közöljön a vonzáskörzetben található másik repülőtér forgalmára gyakorolt valószínűsíthető hatást vázoló információt. Ezen információnak szerepelnie kell a kedvezményezett repülőtér üzleti tervében, emellett megalapozott utas- és áruforgalmi előrejelzéseken kell alapulnia.

Támogatási program esetén: Kérjük, a) erősítse meg, hogy a hatóságok kötelezettséget vállalnak arra, hogy a támogatható repülőtérrel azonos vonzáskörzetben található bármely egyéb repülőtér forgalmára gyakorolt valószínűsíthető hatást a kedvezményezett repülőtér üzleti tervében szereplő, és megalapozott utas- és áruforgalmi előrejelzéseken alapuló információk alapján értékelik; b) fejtse ki a nemzeti hatóságok által a másik repülőtér (repülőterek) forgalmára gyakorolt valószínűsíthető hatás értékeléséhez alkalmazandó módszert és kritériumokat.

2.3. Az állami beavatkozás szükségessége

2.3.1. Kérjük, erősítse meg, hogy a repülőtér/a támogatható repülőterek éves utasforgalma nem haladja meg a 3 millió főt (lásd még az 1.2.2. pontban feltett kérdést).

2.4. Az intézkedés megfelelősége

2.4.1. Kérjük, bizonyítsa, hogy a kérdéses támogatás megfelelő a kitűzött cél elérése vagy az orvosolni kívánt problémák megoldása szempontjából. Fejtse ki különösen azt, hogy a hatóságok hogyan állapították meg, hogy ugyanaz a célkitűzés nem érhető el, illetve ugyanaz a probléma nem orvosolható kevésbé torzító szakpolitikai eszközökkel vagy támogatási eszközökkel. Ha például a támogatást közvetlen anyagi előnyökkel[[8]](#footnote-8) járó támogatási formák valamelyikében ítélik oda, kérjük, ismertesse, miért nem megfelelőek más, potenciálisan kevésbé torzító hatással járó olyan támogatási formák, mint a visszafizetendő előlegek, illetve az adósság- vagy tőkeinstrumentumokra[[9]](#footnote-9) épülő támogatási formák:

2.4.2. Egyedi működési támogatás esetén: a támogatás összegét előzetesen rögzített összegként állapították-e meg, amely fedezi a kedvezményezett üzleti terve alapján meghatározott várható működésfinanszírozási hiányt?

Igen  Nem

Amennyiben igen, kérjük, közölje az üzleti tervben található releváns információkat.

2.4.3. Támogatási program esetén: a támogatás összegét minden egyes esetben előzetesen, rögzített összegként állapítják-e meg, amely fedezi a kedvezményezett üzleti terve alapján meghatározott várható működésfinanszírozási hiányt?

Igen  Nem

Amennyiben igen, a kedvezményezettnek közölnie kell az üzleti tervben található releváns információkat.

2.4.4. Ha a 2.4.2. és a 2.4.3. pontban nemmel válaszolt, kérjük, részletezze a következőket: a) a költség- és bevétel-előrejelzések bizonytalanságának foka; bármely olyan információs aszimmetria, amely akadályozza, hogy a nemzeti hatóságok a támogatás összegét előzetesen, az üzleti terv alapján határozzák meg.

2.4.5. Ha a 2.4.2. és a 2.4.3. pontban nemmel válaszolt, kérjük, erősítse meg, hogy az összeegyeztethető működési támogatás maximális összegének megállapítása a 2009 és 2013 közötti öt év során fennálló átlagos működésfinanszírozási hiányon[[10]](#footnote-10) alapuló modell szerint történt/fog történni.

2.4.6. Kérjük, erősítse meg, hogy a működési támogatás összegének utólagos emelésére nem kerül sor:

Igen  Nem

2.4.7. Ha a fenti kérdésre nemmel válaszolt, kérjük, fejtse ki arra vonatkozó véleményét, hogy az utólagos emelés lehetősége miért nem csökkenti a repülőtér hatékony irányítását célzó ösztönzőket:

2.5. A támogatás ösztönző hatása és arányossága

2.5.1. Egyedi működési támogatás esetén kérjük, ismertesse, hogy miért valószínű, hogy a támogatás hiányában az érintett repülőtér gazdasági tevékenységi szintje jelentős mértékben csökkenne. Kérjük, hogy a célzott tevékenység támogatással és támogatás nélkül (a kontrafaktuális forgatókönyv szerint) megvalósuló szintjének összehasonlításával, valamint a beruházási támogatás lehetséges jelenlétének és a forgalom szintjének figyelembevételével közölje a szükséges információkat az üzleti terv alapján (lásd még az 1.2.3. pontot).

Támogatási program esetén kérjük, ismertesse a támogatást nyújtó hatóság által az üzleti tervek értékeléséhez, valamint annak valószínűségének értékeléséhez alkalmazott módszert, hogy támogatás hiányában az érintett repülőtér gazdasági tevékenységi szintje – a beruházási támogatás lehetséges jelenlétének és a forgalom szintjének figyelembevételével – valószínűleg jelentős mértékben csökkenne:

2.5.2. Egyedi működési támogatás esetén kérjük, bizonyítsa be, hogy a repülőtér üzleti tervének eredményeképpen 2027. április 4-ig megvalósul a működési költségek teljes körű fedezése. Kérjük, nevezze meg az üzleti terv releváns kulcsfontosságú paramétereit.

Támogatási program esetén kérjük, erősítse meg, hogy a támogatást nyújtó hatóság kizárólag akkor fog nyújtani egyedi működési támogatást, ha megállapítja, hogy a kedvezményezett repülőtér üzleti tervének eredményeképpen 2027. április 4-ig megvalósul a működési költségek teljes körű fedezése. Kérjük, nevezze meg az üzleti terv azon kulcsfontosságú paramétereit, amelyeket a támogatást nyújtó hatóságok az egyes esetekben megvizsgálnak ehhez a következtetéshez:

2.5.3. Kérjük, adja meg a következőket:

Egyedi működési támogatás esetén: a kedvezményezett repülőtér 13 év alatt felmerülő kezdeti működésfinanszírozási hiánya, először a 2014. április 4-én, az átmeneti időszak kezdetén fennálló működésiköltség-fedezettség, majd a 2027. április 4-én, az átmeneti időszak végén elért teljes működésiköltség-fedezettség megadásával.

Támogatási program esetén: kérjük, vállaljon kötelezettséget arra, hogy a) a támogatható repülőterek finanszírozási hiányának megállapítása a 2.5.2. pontban említett módszerrel fog történni; b) a támogatható repülőterek kötelezően bebizonyítják, hogy 2027. április 4-ig elérik a teljes működésiköltség-fedezettséget.

* Maximálisan megengedhető támogatási összeg:

* A finanszírozási hiány működési támogatással fedezendő százalékos aránya:

* A működési támogatás nyújtásának tárgyidőszaka:

2.6. A versenyre és a kereskedelemre gyakorolt negatív hatások elkerülése

2.6.1. Kérjük, bizonyítsa, hogy a támogatható repülőtérrel vagy repülőterekkel ugyanazon vonzáskörzetben található összes repülőtér képes lesz elérni a teljes működésiköltség-fedezettséget 2027. április 4-ig.

2.6.2. Kérjük, erősítse meg, hogy a repülőtér (beleértve bármely olyan beruházást is, amelyre támogatást nyújtanak) valamennyi potenciális felhasználó előtt nyitva áll, és azt nem egy konkrét felhasználó számára tartják fenn:

Igen  Nem

2.6.3. Kérjük, nevezze meg azokat a rendelkezéseket, amelyek célja annak biztosítása, hogy a repülőtéri kapacitások felhasználók közötti felosztása releváns, objektív és megkülönböztetésmentes kritériumok alapján történjen:

1. Iránymutatás a repülőtereknek és a légitársaságoknak nyújtott állami támogatásról (HL C 99., 2014.4.4., 3. o.). [↑](#footnote-ref-1)
2. Iránymutatás a repülőtereknek és a légitársaságoknak nyújtott állami támogatásról (HL C 99., 2014.4.4., 3. o.). [↑](#footnote-ref-2)
3. „Működésfinanszírozási hiány”: azonos a repülőtér releváns időszakára vonatkozó, a tőkeköltség alapján jelenértékre diszkontált működési veszteségével, vagyis a repülőtéri bevételek és a repülőtér működési költségei közötti különbözettel (nettó jelenértéken). [↑](#footnote-ref-3)
4. Mérleg, eredménykimutatás, okleveles könyvvizsgáló vagy könyvvizsgáló társaság nyilatkozata. [↑](#footnote-ref-4)
5. A repülőtér vagy a leányvállalatai által a légi járművek, valamint az utasok és a rakomány leszállástól felszállásig történő kiszolgálását és kezelését biztosító, annak lehetővé tétele érdekében nyújtott szolgáltatások, hogy a légitársaságok légi szállítási szolgáltatásokat nyújthassanak; a repülőtéri szolgáltatások magukban foglalják a földi kiszolgálás és a központosított földi kiszolgálási infrastruktúra biztosítását is. [↑](#footnote-ref-5)
6. A repülőtéri szolgáltatások nyújtásának hátterében álló költségek, amelyek olyan költségkategóriákat ölelnek fel, mint például a személyzet, a szerződéses szolgáltatások, a kommunikáció, a hulladékkezelés, az energia, a karbantartás, a bérlet és az igazgatás költségei, azonban nem terjednek ki a tőkeköltségekre, a repülőtér által a légitársaságoknak nyújtott marketingtámogatásra vagy egyéb ösztönzőkre, valamint a közérdekű feladatok ellátásának költségeire. [↑](#footnote-ref-6)
7. „Repülőtér vonzáskörzete”: a földrajzi piac határa, amely rendes körülmények között nagyjából 100 kilométeres sugarú körnek, illetve gépjárművön, buszon, vonaton vagy nagysebességű vonaton 60 perc utazással töltött időnek felel meg; egy adott repülőtér vonzáskörzete azonban ettől eltérő lehet, és figyelembe kell venni minden egyes konkrét repülőtér sajátosságait. A vonzáskörzet mérete és alakja repülőterenként eltérő, a repülőtér különféle jellemzőinek, többek között üzleti modelljének, elhelyezkedésének és az általa kiszolgált célállomásoknak a függvényében. [↑](#footnote-ref-7)
8. Például közvetlen támogatások, az adók, a társadalombiztosítási járulékok vagy más kötelező díjak kapcsán biztosított mentességek vagy kedvezmények; vagy kedvezményes árakon kínált földterület, áruk vagy szolgáltatások stb. [↑](#footnote-ref-8)
9. Például alacsony kamatozású kölcsönök vagy kamatkedvezmények, állami kezességvállalások (garanciák), részesedés vásárlása vagy kedvező feltételek melletti alternatív tőkejuttatás. [↑](#footnote-ref-9)
10. „Működésfinanszírozási hiány”: azonos a repülőtér releváns időszakára vonatkozó, a tőkeköltség alapján jelenértékre diszkontált működési veszteségével, vagyis a repülőtéri bevételek és a repülőtér működési költségei közötti különbözettel (nettó jelenértéken). [↑](#footnote-ref-10)